b'\n_START_ARTICLE_\nNycomed\n_START_PARAGRAPH_\nNycomed var en multinational medicinalvirksomhed, der havde hovedkvarter i Z\xc3\xbcrich, Schweiz. Oms\xc3\xa6tningen var i 2006 p\xc3\xa5 3,4 mia. euro, og antallet af ansatte 12.400. I 2011 blev Nycomed opk\xc3\xb8bt af Takeda Pharmaceutical Company, efter opk\xc3\xb8bet blev selskabsstrukturen \xc3\xa6ndret og i 2012 blev Takeda-navnet indfaset.\n_START_SECTION_\nHistorie\n_START_PARAGRAPH_\nVirksomheden blev etableret i 1997 ved en fusion mellem norske Nycomed ASA, grundlagt i 1874 og britiske Amersham International plc, dannet 1946. I 1990 overtog Nycomed Danmarks Apotekerforenings produktionsvirksomhed DAK-Laboratoriet, og hed i en \xc3\xa5rr\xc3\xa6kke derfor Nycomed DAK. P\xc3\xa5 det danske marked for l\xc3\xa6gemidler havde Nycomed en andel p\xc3\xa5 ca. 20 procent og var bl.a. f\xc3\xb8rende indenfor kontrastmiddel og nuklearmedicin.'